《由临川北道抵馀干山行五首 其五》
清代·方朝

山行宿常迟，白日忽已坠。美人在天末，明霞倩谁佩。

总角事远在，夙昔临东岱。中怀念旧丘，极目炎云外。

奈何来豫章，咫尺庾关在。明朝乃回车，转欲向吴会。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。